Թիավարների նախաճաշը (նկար)

Թիավարների նախաճաշը (, ), ֆրանսիացի նկարիչ Պիեռ-Օգյուստ Ռենուարի (, 1841-1919) կտավը, որ նկարվել է 1880-1881 թվականներին։

Պատմություն և նկարագրություն 
1881 թվականի փետրվարին նկարը Ռենուարից գնել է ֆրանսիացի հայտնի հավաքորդ Պոլ Դյուրան-Ռյուելը ()՝ վճարելով 15000 ֆրանկ, ինչը բավականին մեծ գումար էր այն ժամանակվա համար։ Դյուրան-Ռյուելի մահից հետո՝ 1923 թվականին, նրա որդիները նկարը 125 000 դոլարով վաճառել են ամերիկացի հայտնի հավաքորդ Դունկան Ֆիլիպսին (), ինչից հետո այն մնացել է նրա հավաքածուում։ 1930 թվականին Դունկան Ֆիլիպսի հավաքածուն տեղափոխվել է Վաշինգտոնի Dupont Circle շրջանում գտնվող շենքը, որն այդ ժամանակից ի վեր օգտագործվում է որպես նկարչության թանգարան՝ Ֆիլիպսի հավաքածու ():

Կտավը նկարվել է Ֆուրնեզ տանը, որ տեղակայված է Սենա գետի կղզիներից մեկում՝ Շատուում, որ գտնվում է Փարիզից արևմուտք։ Ռենուարը սիրել է այդ վայրն ու այդտեղ է նկարել իր մի քանի կտավները։ Նկարում փաստացիորեն պատկերված է ընկերների հավաքույթ։ Տիրում է ուրախ, անկաշկանդ տրամադրություն, չկա ցուցամոլության ոչ մի դրսևորում, բոլորը գտնվում են բնական վիճակներում, պատահական կեցվածքով։ Բազրիքից այն կողմ երևում է խիտ բուսականություն, որի հետևում կարելի է տեսնել Սենան։

Կտավում Ռենուարը նկարել է իր բազմաթիվ ընկերների ու ծանոթների։

Նկարը որպես մոտիվ է ծառայել ֆրանսիական «Le vernis craque» սերիալի համար, որ նկարահանել է ռեժիսոր Դանիել Ժանոն 2011 թվականին։

Ծանոթագրություններ 

Ռենուարի նկարներ
1880 նկարներ
1881 նկարներ